GĦANJA LIL SAN PAWL IL-BAĦAR Ta' P. F. SAMMUT, O.F.M. Conv. Lill-Professur Ġużċ Galea li jħobb lil San Pawl il-Baħar. Lil dal-Port u l-art madwaru Li semmew wara San Pawl Għax fi ħdanhom Alla għoġbu Lill-Maltin jibgħat id-Dawl Ngħannu għanja ferriħija Għax hawnhekk dehret id-Dija. Art imbierka, art sabiħa, B'ħafna għoljiet, widien, witat, Baħar kbir b'kulur ferrieħi, Piajja twila kollha blat. 'L hawn u 'l hinn xi ftit ramliet Misturin ġewwa daħliet. Blat wisq għoli, blat imkisser Dawn jissejħu rdumijiet, Blatiet baxxi f'nofs il-baħar Dawn jissejħu skollijiet, Blat ta' lewn sabiħ, bajdani F'kemm il-post jinsab kotrani. Ħafna siġar iżejnulek il-għoljiet u r-raba' tiegħek Dak il-baħar kemm hu sbejjaħ Sajf u xitwa mbewwes miegħek U kemm vilel, djar u knej'es Fik inbnew il-bogħod mill-ħsejjes, Għax kemm Malti u kemm barrani Fik ifittxu l-hena tagħhom Għalhekk tant lilek iżuru L' int mank għandek fejn tilqagħhom. Bi sbuħitek. dawk jissaħħru U mal-ħbieb lilek ifaħħru. L-IMQASS 93 Saħansitra Dak li kiteb Dwar l-għemejjel tar-Rażul Li biex fostna d-Dawl ta' Kristu Dlonk iwassal ġie magħżul Lilek semma 'l niesek faħħar, Bi tjubithom Huwa ssaħħar. U ta' dawk il-ġrajjiet sbieħ Ili jżejnu l-akbar bliet. Minn daw' l-ġrajja ismek ħadt, Bihom. ftaħar ma' kullhadd. Dik l-istatwa tal-kbir Pawlu Li mill-bogħod naraw bin-nhar, Lilek tħares, lilek twennes Bħalli. kieku l-ifrem swar. Kemm nixtieq naralek Dija Fuqek nieżla mill-Wardija.